text: El Priorat és artesania i tradició, velles i robustes vinyes que creixen i neixen a les comarques d'interior, cultivades sobre marges escarpats, bancals pissarrosos d'escassa fertilitat i cultiu molt difícil. Aquesta zona és pròpia d'un clima temperat i sec, molt més fresc que al litoral. El raïm negre carinyena és la clau dels actuals priorats. En menor proporció, també s'hi cultiva garnatxa. D'aquestes dues varietats sàviament barrejades, neix el negre de color granat, robust, de sabor dens i ric, d'aroma intens. S'hi cultiven amb caràcter testimonial alguns ceps blancs: garnatxa, macabeu i pero ximenes. Juntament amb aquests vins, la tradició ha fet perdurar aquells altres vins rancis, envellits lentament en bótes, carregats de personalitat i rics en sensacions.
  És característic de la Terra Alta, el cultiu en "terrasses", en sòls forts, profuns i no massa permeables. Les vinyes es poden molt curtes per aprofitar al màxim la humitat del terreny. La Terra Alta, el.labora vins blancs forts, d'alta graduació amplis i amb un gran cos. Els negres de molta capa, s'el.laboren amb mescla de les tres varietats negres (Maçola, Garnatxa Negra i Garnatxa Peluda).